《次韵杨编修仲礼奉引法驾之作》
元代·李裕

清游小队肃都城，夹骑黄麾拂晓晴。仙岛云霞扶日上，紫垣星宿属天行。

龙旂却傍重轮驻，雉扇徐分九彩明。共喜太平多扈从，愿因作颂著休声。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。